b'\n_START_ARTICLE_\nIgra distribucije piva\n_START_PARAGRAPH_\nIgra distrbucije piva (angle\xc5\xa1ko Beer Distrbution Game ali samo Beer Game) je elektronska simulacijska igra, katere namen je ponazoriti upravljanje dobavne verige in efekt volovskega bi\xc4\x8da, ki se pri tem pojavi. Igro je razvilo nekaj profesorjev na ameri\xc5\xa1kem MIT Sloan School of Management iz tako imenovnega MIT Sloan System Dynamics Group v 60. letih 20. stoletja. Igra se igra s \xc5\xa1tirimi igralci ali skupinami, kjer vsak igralec predstavlja enega izmed \xc4\x8dlenov dobavne verige.\n_START_SECTION_\nPotek igre\n_START_PARAGRAPH_\nIgra piva (the beer distribution game) je igra, katere namen je izkusiti zna\xc4\x8dilne te\xc5\xbeave, ki nastanejo pri usklajevanju oskrbovalne verige. Gre za igranje vlog, kjer ve\xc4\x8d igralcev igra med seboj. Igro ponavadi igrajo \xc5\xa1tirje igralci, v primeru ve\xc4\x8d igralcev, se lahko ustvari ekipe ali pa se naredi ve\xc4\x8d lo\xc4\x8denih iger. V primeru manj igralcev pa igra ponavadi ponuja tudi nekaj ra\xc4\x8dunalni\xc5\xa1ko vodenih igralcev. Vsak igralec predstavlja enega izmed \xc4\x8dlenov dobavne verige, ker je igra narejena na primeru piva, so ti \xc4\x8dleni slede\xc4\x8di: pivovarna, distributer, veletrgovec in trgovec (na drobno). Cilj igre je , da vsak \xc4\x8dlen in vsi \xc4\x8dleni skupaj dose\xc5\xbeejo \xc4\x8dim manj\xc5\xa1i skupni stro\xc5\xa1ek. V naprej organizator igre dolo\xc4\x8di \xc5\xa1e kak\xc5\xa1ne bodo zahteve petega \xc4\x8dlena verige, potro\xc5\xa1nika, ki pivo kupuje pri trgovcu na drobno, vendar ta infomacija ni znana igralcem igre. Igralci so tako razporejeni eden za drugim na linearni dobavni verigi in odvisni eden od drugega. Vsak igralec ima mo\xc5\xbenost naro\xc4\x8danja novega blaga od predhodnega \xc4\x8dlena in po\xc5\xa1iljanje blaga naslednjemu \xc4\x8dlenu, glede na to , kak\xc5\xa1no naro\xc4\x8dilo je le ta oddal. Igro se igra prilagodljivo \xc5\xa1tevilko krogov (ponavadi med 20 in 40) in vsak krog je sestavljen  iz treh elementov. Najprej igralci dobijo koli\xc4\x8dino, kakr\xc5\xa1no so pred tem  naro\xc4\x8dili (ve\xc4\x8d mo\xc5\xbenosti z zamiki, razlo\xc5\xbeeni v prilagajanjih  igre), ter izgubijo koli\xc4\x8dino , kakr\xc5\xa1no je prej\xc5\xa1nji krog naro\xc4\x8dil \xc4\x8dlen, ki je za njimi. Nato imajo vsi igralci prilo\xc5\xbenost , da oddajo novo naro\xc4\x8dilo \xc4\x8dlenu pred njimi, v primeru , da  je igralec na mestu pivovarne, naro\xc4\x8da proizvodnji. V primeru, da \xc4\x8dlen pred igralcem nima dovolj velikih zalog, bo igralec dobil celotne trenutne zaloge, preostalo koli\xc4\x8dino pa v prvem mo\xc5\xbenem trenutku. Igralci morajo biti tako previdni, da imajo ves \xc4\x8das dovolj zalog, da lahko zadostijo naro\xc4\x8dilom, vendar tudi ne preve\xc4\x8d , saj jim vsaka \xc5\xa1katla piva v skladi\xc5\xa1\xc4\x8du  predstavlja stro\xc5\xa1ek. Pred za\xc4\x8detkom igre tako organizator dolo\xc4\x8di tudi , kak\xc5\xa1en je stro\xc5\xa1ek vsakega zaboja v skladi\xc5\xa1\xc4\x8du in vsakega zaboja, ki ga igralec ni uspel dostaviti zaradi premajhnih zalog. \xc4\x8ce v naslednjem krogu igralcec \xc5\xa1e vedno ni dopolnil zalog, se bo \xc5\xa1tevilo zaostalih naro\xc4\x8dil tako se\xc5\xa1telo med seboj, kar pomeni , da bo stro\xc5\xa1ek \xc5\xa1e ve\xc4\x8dji. Zaradi zanimivosti  igre in realnosti situacije je ponavadi stro\xc5\xa1ek zamujenih naro\xc4\x8dil ve\xc4\x8dji od stro\xc5\xa1ka skladi\xc5\xa1\xc4\x8denja. Po kon\xc4\x8danem, v naprej dolo\xc4\x8denem \xc5\xa1tevilu krogov, igralci lahko preu\xc4\x8dijo nastalo situacijo in ugotovijo, zakaj in kako so nastajali problemi. V igri je tako cilj imeti optimalno strategijo, s katero bo imel igralec najni\xc5\xbeje mo\xc5\xbene stro\xc5\xa1ke. Igro je mo\xc5\xbeno tudi raz\xc5\xa1iriti v bolj razvejano verigo in tako \xc5\xa1e bolj natan\xc4\x8dno ponazoriti dogajanje v resni\xc4\x8dnosti. Igra nam predstavi pomembnost izmenjav informacij, upravljanja dobavne verige in pomembnost sodelovanja v celotnem procesu dobavne verige. Zaradi pomankanja informaciji, dobavitelji, proizvajalci, prodajalci in kupci, pogosto nimajo popolne predstave o tem kak\xc5\xa1no je dejansko povpra\xc5\xa1evanje naro\xc4\x8dila. Zanimivost igre je da skupine med seboj nimajo nadzora nad tem kaj se dogaja v ostalih delih oskrbovalne verige. Vsaka skupina ali oseba ima nadzor le nad lastnim delom verige. Vsaka del verige lahko mo\xc4\x8dno vpliva na ostali del tako, da naro\xc4\x8di preve\xc4\x8d ali premalo, kar lahko privede do efekta volovskega bi\xc4\x8da. _NEWLINE_Igra ima tudi ve\xc4\x8d manj\xc5\xa1ih elementov in nastavitev, ki naredijo simulacijo \xc5\xa1e zahtevnej\xc5\xa1o in bolj podobno resni\xc4\x8dnem svetu. _NEWLINE_Nastavitev dobavnega \xc4\x8dasa \xe2\x80\x93 pred pri\xc4\x8detkom igre organizator nastavi \xc4\x8dasovni zamik dobave. V primeru, ko je nastavljen zamik dva tedna, bo igralec naro\xc4\x8dilo, ki ga je oddal v tretjem krogu in bi ga moral prejeti v \xc4\x8detrtem krogu, dobil \xc5\xa1ele v \xc5\xa1estem krogu. Tako v primeru velikega naro\xc4\x8dila, igralec lahko vpliva \xc5\xa1ele na dobavo, ki bo prispela \xc4\x8dez tri tedne. Zaradi velikega sto\xc5\xa1ka zamujenih naro\xc4\x8dil mu tako njegovi skupni stro\xc5\xa1ki lahko hitro narastejo in se v naslednjih tednih \xc5\xa1e pove\xc4\x8dajo, \xc4\x8de igralcu ne uspe dohiteti naro\xc4\x8dil. Ta dodatek igralce prisili k bolj analiti\xc4\x8dnemu razmi\xc5\xa1ljanju in predvidevanju prihodnjih situacij._NEWLINE_Nastavitev cen skladi\xc5\xa1\xc4\x8denja in zamujenih naro\xc4\x8dil \xe2\x80\x93 stro\xc5\xa1ek skladi\xc5\xa1\xc4\x8denja, torej cena na produkt, ki na koncu kroga ostane v skladi\xc5\xa1\xc4\x8du, in stro\xc5\xa1ek zamujenih naro\xc4\x8dil, torej cena na produkt, ki bi ga moral igralec dostaviti pa mu ni uspelo, je mo\xc5\xbeno prav tako spreminjati. Z vi\xc5\xa1anjem enega ali drugega stro\xc5\xa1ka igralce  prislimo v druga\xc4\x8dno taktiko igranja V enem primeru si bodo  igralci nakopi\xc4\x8dili  ve\xc4\x8dje zaloge, na drugi pa bodo igrali z manj\xc5\xa1o koli\xc4\x8dino produktov._NEWLINE_Nastavitev dovoljenih velikosti naro\xc4\x8dil \xe2\x80\x93 da igro \xc5\xa1e ote\xc5\xbeimo, lahko nastavimo tudi ponavadi najvi\xc5\xa1jo, lahko pa tudi najni\xc5\xbejo mo\xc5\xbeno dobavno koli\xc4\x8dino. S tem celotno simulacijo \xc5\xa1e bolj pribli\xc5\xbeamo realnosti. _NEWLINE_Nastavitev mo\xc5\xbenosti komunikacije oz. dovoljeno komuniciranje \xe2\x80\x93 v realnem svetu je komunikacija med razli\xc4\x8dnimi \xc4\x8dleni dobavne verige zelo dobrodo\xc5\xa1la in izvedljiva. Z njo prepre\xc4\x8dimo velika nihanja in lahko zmanj\xc5\xa1ujemo stro\xc5\xa1ke celotne verige. Tudi v tej igri lahko prilagajamo, koliko komunikacije je dovoljeno in s tem ote\xc5\xbeimo ali pa olaj\xc5\xa1amo celotno situacijo.\n_START_SECTION_\nZgodovina\n_START_PARAGRAPH_\nKljub temu, da izraz \xe2\x80\x9cbeer-game\xe2\x80\x9d ni bil v uporabi pred letom 1973, je bil koncept igre, t.i. problem proizvodnje in distrbucije, ki ga \xc5\xbee leta 1953 omeni Jaya Forresterja, profesor z MIT. Ideja se je pojavila, ko so se vodilni v General Electric spopadali s te\xc5\xbeavo, da je majhna sprememba v povpra\xc5\xa1evanju povzro\xc4\x8dila velike spremembe  pri proizvedeni koli\xc4\x8dini. Kot rezultat je profesor Forrester razvil prozivodno-distribucijski sistem, ki ga je za\xc4\x8del uporaljati za demonstracije v razredu. Prav tako je Forrester istega leta (1958) v Harvard Business Review razlo\xc5\xbeil, kako nihanja v povpra\xc5\xa1evanju potro\xc5\xa1nika pri trgovcu na drobno povzro\xc4\x8di \xc5\xa1e ve\xc4\x8dje nihanje pri povpra\xc5\xa1evanju v tovarni. Kasneje je ta pojav dobil ime u\xc4\x8dinek volovskega bi\xc4\x8da. Ko je Forrester to vpeljal v igro, je profesor Julius Miller poimenoval igro \xe2\x80\x9cbeer game\xe2\x80\x9d. Igra je bila postavljena na primeru piva, zaradi velikih koli\xc4\x8din produktov ki jih pivovarne skaldi\xc5\xa1\xc4\x8dijo, da ne bi pri\xc5\xa1lo do pomanjkanja zalog.\n_START_SECTION_\nKritike\n_START_PARAGRAPH_\nVe\xc4\x8dina kritik igre distribucije piva se opira predvsem na to, da je igra preve\xc4\x8d poenostavljena. Igra namre\xc4\x8d ne vklju\xc4\x8duje  nobenih stro\xc5\xa1kov (poleg skadi\xc5\xa1\xc4\x8denja in neizpopolnjenega naro\xc4\x8dila), kadrovskih omejitev, finan\xc4\x8dnih omejitev in naklju\xc4\x8dnih dogodkov, kot je recimo pokvarjen stroj. Prav tako je sistem samo linearen, kar obi\xc4\x8dajno ni. Kritike pa se dotaknejo tudi same narave igre, saj v igri igralci velikokrat no\xc4\x8dejo komunicrati, da bi dosegli \xc4\x8dim bolj\xc5\xa1i individualni rezultat, do \xc4\x8desar v praksi naj ne bi prihajalo._NEWLINE_Glavni koncept igre sloni na razlagi odnosa med sistemom nadzora povratnih informacij in dinamiko sistema. Povedano druga\xc4\x8de, razlaga, kako negativne povratne informacije in zamude vodijo k ve\xc4\x8dji nestanovitnosti in zve\xc4\x8danju povpra\xc5\xa1evanja. Nestanovitnost povpra\xc5\xa1evanja pa se pove\xc4\x8da tudi zaradi vpliva teorije izgledov (Prospect theory) na igralce.\n_START_SECTION_\nOskrbovalna veriga\n_START_PARAGRAPH_\nOskrbovalna veriga je sistem med podjetjem in njenim dobaviteljem za proizvodnjo in distribucijo dolo\xc4\x8denega izdelka kon\xc4\x8dnemu kupcu. Veriga vklju\xc4\x8duje razli\xc4\x8dne dejavnosti, osebe, entitete, informacije in vire. Dobavna veriga so tudi koraki, ki so potrebni za to da se izdelek ali storitev pride is prvotnega mesta do kon\xc4\x8dnega kupca._NEWLINE_Oskrbovalna verigo vsako podjetje razvija v namen da bi zmanj\xc5\xa1ali svoje stro\xc5\xa1ke in postali konkuren\xc4\x8dni na trgu. Da bi dosegli to morajo svojo oskrbovalno verigo upravljati na pravi na\xc4\x8din._NEWLINE_Management dobavne verige je upravljanje pretoka blaga in storitev  ter vklju\xc4\x8duje vse procese ki pretvorijo surovine v kon\xc4\x8dne proizvode. Vklju\xc4\x8duje tudi aktivno racionalizacijo dejavnosti na strani ponudbe podjetja, da bi pove\xc4\x8dali vrednost kupca in pridobili  konkuren\xc4\x8dno prednost na trgu. Management oskrbovalne verige predstavlja prizadevanja dobaviteljev za razvoj in izvajanje oskrbovalnih verig, da bod \xc4\x8dim bolj u\xc4\x8dinkovite in gospodarske. Oskrbovalne verige pokrivajo vse od proizvodnje, do informacijskih sistemov, ki so potrebni za upravljanje podjetja. _NEWLINE_Za management oskrbnih verig je zna\xc4\x8dilno, da posku\xc5\xa1a centralizirano nadzorovati ali povezati proizvodnjo, po\xc5\xa1iljko in distribucijo izdelka. Z opravljanjem dobavne verige lahko podjetja zmanj\xc5\xa1ajo stro\xc5\xa1ke in hitreje dobavljajo proizvode stranka. Da dose\xc5\xbeemo to moramo imeti stro\xc5\xbeji nadzor nad zalogo, proizvodnjo, distribucijo, prodajo in zalogo prodajalcev. Use temelji na ideji, da vsak izdelek, ki pride na trg je rezultat izbolj\xc5\xa1anja razli\xc4\x8dnih verig organizacije ki je del sestavne verige. \xc4\x8ceprav oskrbovalna veriga obstaja \xc5\xbee leta, ve\xc4\x8dino podjetij je pred kratkim zaznalo pomembnost le te, in postali bolj pozorni na delovanje verige.\n_START_SECTION_\nNa\xc4\x8dini igranja\n_START_PARAGRAPH_\nObstaja ve\xc4\x8d na\xc4\x8dinov igranja Igre distribucije piva. Razli\xc4\x8dni pristopi so podrobneje pojasnjeni v nadaljevanju.\n_START_SECTION_\nTradicionalna dru\xc5\xbeabna igra\n_START_PARAGRAPH_\nTradicionalna razli\xc4\x8dica Igre distribucije piva je fizi\xc4\x8dna namizna igra, pri kateri morajo igralci premikati \xc5\xbeetone, ki v  igri predstavljajo naro\xc4\x8dila in zaloge procesa dobavne verige. Glavna pomanjkljivost je ta, da ta vrsta igre piva traja veliko ve\xc4\x8d \xc4\x8dasa kot ra\xc4\x8dunalni\xc5\xa1ka razli\xc4\x8dica te igre. Sama igra je zapletena za igranje, saj ljudje potrebujejo fizi\xc4\x8dne predmete, ki predstavljajo inventar na tabli. Poleg tega so ravni zalog v drugih fazah dobavne verige nevidne in jih je zato te\xc5\xbeko oceniti.\n_START_SECTION_\nPrilagojena namizna razli\xc4\x8dica 1\n_START_PARAGRAPH_\nTo razli\xc4\x8dico igre piva je uvedla Univerza v Celovcu. Igra se lahko igra z uporabo papirnatih listi\xc4\x8dev, na katere  igralci pi\xc5\xa1ejo \xc5\xa1tevilke. Ta vrsta igre je bolj pragmati\xc4\x8den pristop k prena\xc5\xa1anju naro\xc4\x8dil in zalog v dobavni verigi. Poleg tega obstaja ena oseba z vlogo knigovodje, ki spremlja ter bele\xc5\xbei vse, kar se dogaja.\n_START_SECTION_\nPrilagojena namizna razli\xc4\x8dica 2\n_START_PARAGRAPH_\nPri tej razli\xc4\x8dica je knjigovodja izlo\xc4\x8den, s \xc4\x8dimer je dose\xc5\xbeena ve\xc4\x8dja enostavnost te igre. Za igranje igre so potrebni prenosni ra\xc4\x8dunalnik za vsako mizo in preprosta preglednica. Prenosni ra\xc4\x8dunalniki se uporabljajoza odpravljanje tveganja napa\xc4\x8dnega izra\xc4\x8duna zalog.\n_START_SECTION_\nRa\xc4\x8dunalni\xc5\xa1ka razli\xc4\x8dica\n_START_PARAGRAPH_\nRa\xc4\x8dunalni\xc5\xa1ka razli\xc4\x8dica igre se igra preko spleta. Ta pristop se lahko uporabi za demonstracijo simulacije enega igralca ali ve\xc4\x8d igralcev.'